এ. জে. ওয়েব
আলেকজান্ডার জোসিয়া ওয়েব (ইংরেজি: A.J. Webbe; জন্ম: ১৬ জানুয়ারি, ১৮৫৫ - মৃত্যু: ১৯ ফেব্রুয়ারি, ১৯৪১) লন্ডনের বেথনাল গ্রীন এলাকায় জন্মগ্রহণকারী ইংরেজ আন্তর্জাতিক ক্রিকেটার ছিলেন। ১৮৭৯ সালে ইংল্যান্ড ক্রিকেট দলের পক্ষে একটিমাত্র টেস্টে অংশগ্রহণের সুযোগ হয় তার। ঘরোয়া প্রথম-শ্রেণীর ইংরেজ কাউন্টি ক্রিকেটে মিডলসেক্সের প্রতিনিধিত্ব করেছেন ৫ ফুট ৮ ইঞ্চি উচ্চতার অধিকারী এ. জে. ওয়েব। এছাড়াও অক্সফোর্ড বিশ্ববিদ্যালয়ের পক্ষে খেলেছেন তিনি। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, ডানহাতি ফাস্ট বোলিং করতে পারতেন তিনি।